Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 231

1. Tájékozódás a tudomány-technika-társadalom kölcsönhatásairól A tanuló konkrét példákban, folyamatokban vegye észre a természeti és a társadalmi folyamatok kölcsönhatásait, az ember hatását a természeti környezet állapotára. Érezze, hogy felelős a környezete jövőjéért, és ezért óvja meg a környezete értékeit. Tudja, hogy a természetről mely tudományos módszerekkel (megfigyelés, vizsgálódás, kísérlet, mérés) szerezzük ismereteinket, és fokozatosan alakuljon benne az igény ezek elemi szintű megismerésére. Tudjon kérdéseket megfogalmazni az életkorának megfelelő, a családi környezetből hozott technikai és társadalmi ismeretekről. Legyen képes néhány, a mindennapi életben használt technikai eszköz működését elmondani a hétköznapi ismeretek segítségével. Tudja néhány példán végigkísérni a nyersanyag termékké alakulását.

Source: https://magyarkozlony.hu/hivatalos-lapok/826315756dde14367a52bfa8662afba2eb226873/dokumentumok/53eca0ebcc2dd99be76329d5cd5d977260eb80b4/letoltes